b'\n_START_ARTICLE_\nPo lyguma\n_START_PARAGRAPH_\nPo lyguma (it. Pianura Padana arba Val Padana) yra vienas svarbiausi\xc5\xb3 Italijos geografini\xc5\xb3 region\xc5\xb3. \xc5\xa0i lyguma t\xc4\x99siasi \xc5\xa1iaur\xc4\x97s Italijoje i\xc5\xa1 ryt\xc5\xb3 \xc4\xaf vakarus apie 650 km. Po lyguma prasideda vakarin\xc4\x97se Alp\xc4\x97se ir baigiasi ties Adrijos j\xc5\xabra. \xc5\xa0ios lygumos vardas duotas nuo per j\xc4\x85 tekan\xc4\x8dios did\xc5\xbeiausios Italijos up\xc4\x97s Po._NEWLINE_Po lygumos auk\xc5\xa1\xc4\x8dio skirtumai yra labai dideli - nuo 4 m \xc5\xbeemiau j\xc5\xabros lygio \xc5\xa1alie Po i\xc5\xa1tak\xc5\xb3 ties Adrijos j\xc5\xabra iki 2100 m vir\xc5\xa1 j\xc5\xabros lygio Pjemonto regione Alp\xc4\x97se. Po lyguma teka labai daug upi\xc5\xb3, kurios \xc4\xaftek\xc4\x85 \xc4\xaf Po.\n_START_SECTION_\nIstorija\n_START_PARAGRAPH_\nPo lygumos miestai yra naujesni, nei pietin\xc4\x97je Italijoje. Pirmieji \xc5\xbeinomi \xc5\xa1io mi\xc5\xa1kingo regiono gyventojai buvo Lig\xc5\xabrai. Po didel\xc4\x97s kelt\xc5\xb3, geriau \xc5\xbeinom\xc5\xb3 kaip insubrai, imigracijos VII am\xc5\xbeiuje prie\xc5\xa1 m\xc5\xabs\xc5\xb3 er\xc4\x85 \xc5\xa1iame regione buvo \xc4\xafkurta Etrusk\xc5\xb3 tauta. J\xc5\xb3 palikimu galima vadinti tokius miestus kaip Parma, Ravena ar Felsina (istorinis Bolonijos vardas). Etruskai dar\xc4\x97 didel\xc4\x99 \xc4\xaftak\xc4\x85 \xc5\xa1iam regionui, ta\xc4\x8diau gyvavo neilgai. V a. prie\xc5\xa1 m\xc5\xabs\xc5\xb3 er\xc4\x85 gana lengvai \xc5\xa1ias \xc5\xbeemes u\xc5\xbevald\xc4\x97 keltai. Jie vald\xc4\x97 vis\xc4\x85 Po lygum\xc4\x85, i\xc5\xa1skyrus Venecijos region\xc4\x85, kuriame jau karaliavo etruskai ir graikai._NEWLINE_Nuo 286 iki 403 m. Po lygumoje buvo \xc4\xafkurta Vakar\xc5\xb3 Romos imperijos sostin\xc4\x97 Mediolanumas (dabartinis Milanas). O iki imperijos \xc5\xbelugimo sostin\xc4\x97 buvo \xc4\xafkurta Ravenoje._NEWLINE_V\xc4\x97liau \xc5\xa1\xc4\xaf region\xc4\x85 u\xc5\xbevald\xc4\x97 viena german\xc5\xb3 gen\xc4\x8di\xc5\xb3 langobardai. Jie \xc4\x8dia \xc4\xafk\xc5\xabr\xc4\x97 langobard\xc5\xb3 karalyst\xc4\x99, kuri gyvavo iki 774 m. Po to \xc5\xa1ias \xc5\xbeemes u\xc5\xbegrob\xc4\x97 langobard\xc5\xb3 karaliaus Karoliaus Did\xc5\xbeiojo ir frank\xc5\xb3 kariuomen\xc4\x97s._NEWLINE_962 m. Po regionas buvo prijungtas prie \xc5\xa0ventosios Romos Imperijos. Veneto regione, j\xc5\xabr\xc5\xb3 sostin\xc4\x97je Venecijoje, tuo metu buvo prad\xc4\x97ti stipr\xc5\xabs ry\xc5\xa1iai su Bizantijos imperija._NEWLINE_1866 m. visas regionas buvo prijungtas prie suvienytos Italijos ir nuo to laiko \xc5\xa1is regionas prad\xc4\x97jo klest\xc4\x97ti.'